
Θέμα: Καταγγέλλουμε την επίθεση του Ισραήλ στον στόλο αλληλεγγύης στη Γάζα Global Sumud Flotilla – Συμμετέχουμε και καλούμε στη συγκεντρώση διαμαρτυρίας Πέμπτη 21.05, στις 19:00, στο πάρκο Ελευθερίας και πορεία στην Ισραηλινή πρεσβεία
Το Ισραήλ επιτέθηκε στον στόλο αλληλεγγύης που μεταφέρει ανθρωπιστική βοήθεια στην πολύπαθη λωρίδα της Γάζας. Mε θεατές και συνενόχους την κυπριακή και την ελληνική κυβέρνηση, και με τη σιωπηλή ανοχή της Ευρώπης, το κράτος του Ισραήλ προχώρησε σε νέα πράξη πειρατείας και απαγωγής εκατοντάδων ακτιβιστών του Global Sumud Flotilla για τη Γάζα, σε διεθνή ύδατα νοτιοδυτικά της Κύπρου.
Παρά τα δεκάδες σήματα έκτακτου ανάγκης (MAYDAY) και ενώ η επίθεση διαδραματιζόταν εντός του κυπριακού θαλάσσιου χώρου έρευνας και διάσωσης, το κυπριακό Λιμενικό αδιαφόρησε, αφήνοντας τις ισραηλινές δυνάμεις να πραγματοποιήσουν ρεσάλτο στα πολιτικά σκάφη και να απαγάγουν τους ακτιβιστές. Αντίστοιχη ήταν και η στάση της ελληνικής κυβέρνησης πριν από δύο εβδομάδες στην ελληνική SAR μεταξύ Κυθήρων και Κρήτης.
Η ελληνική και η κυπριακή κυβέρνηση βρίσκονται σε πλήρη συνεννόηση με το Ισραήλ γιατί θέλουν να υποταχθούμε στη στρατηγική τους συμμαχία που θέλει να επιβάλλει την κυριαρχία της μέσω γενοκτονίας του λαού της Γάζας και πολέμων στη Μέση Ανατολή και τη ΝΑ Μεσόγειο. 
Στην αποστολή συμμετέχουν και 16 Έλληνες αγωνιστ(ρι)ες και συνδικαλιστ(ρι)ες. Η συμμαχία με το Ισραήλ δεν είναι μόνο ανήθικη αλλά και πολιτικά επικίνδυνη.

Αυτή την ώρα το μόνο στήριγμα των απαχθέντων ακτιβιστών/τριών είναι η διεθνής αλληλεγγύη.

Η υπόθεση της υπεράσπισης της Παλαιστίνης, ο αντιπολεμικός, αντιιμπεριαλιστικός αγώνας, η αλληλεγγύη των λαών είναι οι οδηγοί τους σε αυτό το ταξίδι προς τη Γάζα. 
Προειδοποιούμε τις αρχές και την κυβέρνηση ότι είναι υπεύθυνη και υπόλογη για την ασφάλεια των πλοίων και των πληρωμάτων που κινδυνεύουν αυτή τη στιγμή από τον στρατό του Ισραήλ.

Καμία σιωπή.

Καμία συνενοχή.

Μπορούν να σταματήσουν τα πλοία μας, αλλά δεν μπορούν να σταματήσουν ούτε την παλαιστινιακή αντίσταση ούτε τη διεθνή αλληλεγγύη στον λαό της Παλαιστίνης.
Καλούμε όλα τα σωματεία, εργατικά κέντρα και ομοσπονδίες να καταδικάσουντη βίαιη απαγωγή των εργαζομένων και μελών του στόλου και να απαιτήσουντην άμεση και ασφαλή απελευθέρωσή τους!

Άμεση διακοπή της επίθεσης στον στόλο – Ελευθερία στις/στους κρατούμενες/ους αγωνιστές/ριες.
Καμία συνεργασία με το Ισραήλ 
Άμεση απεμπλοκή της Ελλάδας από τον άξονα του Θανάτου - Να κλείσουν τώρα οι αμερικανικές και ΝΑΤΟϊκές βάσεις! 

Αλληλεγγύη στον παλαιστινιακό λαό! Νίκη στην ηρωική αντίστασή του!

Αλληλεγγύη στον διεθνή στόλο Global Sumud Flotilla! 

Η αλληλεγγύη θα νικήσει - Όλα τα μάτια στη Γάζα – όλα τα μάτια στον στόλο

Καμιά γωνιά του κόσμου μας δεν μπορεί να είναι πραγματικά ελεύθερη, χωρίς μια ελεύθερη Παλαιστίνη!

​

Η πρόεδρος                                      Ο γραμματέας

                                      Ρέππα Ντίνα                                   Μαρούτας Γιάννης

